***** ΚΑΝΟΝΙΣΜΟΣ (ΕΟΚ) αριθ. 3715/87 ΤΗΣ ΕΠΙΤΡΟΠΗΣ της 11ης Δεκεμβρίου 1987 για την αναστολή του κανονισμού (ΕΟΚ) αριθ. 2793/77 σχετικά με τις διαδικασίες εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή των ζώων με εξαίρεση τους νεαρούς μόσχους Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2998/87 (2), και ιδίως το άρθρο 10 παράγραφος 3, Εκτιμώντας: ότι ο κανονισμός (ΕΟΚ) αριθ. 2793/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2711/87 (4), καθορίζει τις διαδικασίες εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή των ζώων με εξαίρεση τους νεαρούς μόσχους· ότι η κατάσταση της αγοράς του αποκορυφωμένου γάλακτος χαρακτηρίζεται από μείωση των διαθέσιμων ποσοτήτων, συνδεόμενη με τιμές σχετικά υψηλές· ότι η κατάσταση αυτή μπορεί να θέσει σε κίνδυνο τον εφοδιασμό ορισμένων χρηστών· ότι, εξάλλου, αυτό το καθεστώς της ειδικής ενισχύσεως αντιπροσωπεύει πολύ σημαντικές δαπάνες του προϋπολογισμού για έναν προορισμό που δικαιολογείται σε περίπτωση πραγματικού πλεονάσματος· ότι θα πρέπει συνεπώς να ανασταλεί ο εν λόγω κανονισμός· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η εφαρμογή του κανονισμού (ΕΟΚ) αριθ. 2793/77 αναστέλλεται. Άρθρο 2 Ο παρών κανονισμός αρχίζει να ισχύει στις 14 Δεκεμβρίου 1987. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Δεκεμβρίου 1987.

[Source: multi_eurlex | Tokens: 1738]